Klonołopjenata platana

Klonołopjenata platana (Platanus × hispanica, synonym P. × acerifolia, Platanus × hybrida) je štom ze swójby platanowych rostlinow (Platanaceae).

 Wopis 
Klonołopjenata platana je štom, kotryž docpěje wysokosć wot hač do 35 m. Jeho króna njese sylne hałuzy. Rostlina ma 2n = 42 chromozomow. Štom hłuboko korjeni a je do dalokeje měry zymje přetrajacy.

 Łopjena 
Łopjena maja mjenje hłuboke brózdy hač při družinje P. orientalis, ale hłubše brózdy hač při družinje P. occidentalis. Wone wobsteja z tři hač pjeć (druhdy samo sydom) lapow, mjeztym zo srjedźna lapa njeje znajmjeńša dlěša hač šěroka.

Kwětnistwa a płódnistwa wobsteja z dweju abo třoch hłójčkow.

 Stejnišćo 
Ma radšo čerstwe, hłubokosahace pódy.

 Rozšěrjenje 
Rostlina so jako parkowy a nadróžny štom w nimale cyłym Europje plahuje.

 Nóžki 

 Žórła  
 , strona 387 
 Aichele, D., Golte-Bechtle, M.: Was blüht denn da: Wildwachsende Blütenpflanzen Mitteleuropas. Kosmos Naturführer (1997)
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija: Platanowe rostliny